**Az előterjesztést megtárgyalta:**

Gazdasági és Városstratégiai Bizottság

Oktatási és Szociális Bizottság

***A határozati javaslatot törvényességi***

***szempontból megvizsgáltam:***

*/: Dr. Károlyi Ákos :/*

*jegyző*

**ELŐTERJESZTÉS**

**Szombathely Megyei Jogú Város Közgyűlésének 2015. december 10-i ülésére**

**Javaslat a Fogyatékkal Élőket és Hajléktalanokat Ellátó Közhasznú Nonprofit Kft. szakmai koncepciójának elfogadására**

A Közgyűlés a 248/2015. (VI.18.) számú határozatában úgy döntött, hogy a Savaria REHAB-TEAM Szociális Szolgáltató és Foglalkoztatási Közhasznú Nonprofit Kft. és a Regionális Szociális Forrásközpont Közhasznú Nonprofit Kft. a Ptk. 3:44. § (1) bekezdése alapján 2016. január 1. napjával egyesüljön olyan módon, hogy előbbi gazdasági társaság az utóbbi gazdasági társaságba beolvad. A Közgyűlés a szeptemberi ülésén a 328/2015. (IX.16.) számú határozatával elfogadta a Regionális Szociális Forrásközpont Közhasznú Nonprofit Kft. és a Savaria REHAB-TEAM Szociális Szolgáltató és Foglalkoztatási Közhasznú Nonprofit Kft. egyesülése vonatkozásában a Ptk. 3:44. § (2) bekezdése alapján készített közös egyesülési tervet.

Szombathely Megyei Jogú Város Közgyűlése a 330/2015. (IX.16.) számú határozatában úgy döntött, hogy a Savaria REHAB-TEAM Szociális Szolgáltató és Foglalkoztatási Közhasznú Nonprofit Kft. Regionális Szociális Forrásközpont Közhasznú Nonprofit Kft-be történő beolvadását követően az átvevő gazdasági társaság egyesülés utáni cégneve: Fogyatékkal Élőket és Hajléktalanokat Ellátó Közhasznú Nonprofit Korlátolt Felelősségű Társaság. A Társaság rövidített neve: Fogyatékkal Élőket és Hajléktalanokat Ellátó Nonprofit Kft.

Továbbá felkérte a beolvadó, valamint az átvevő gazdasági társaságok ügyvezetőit, hogy tegyenek javaslatot a cég jövőbeli szakmai működésére, milyen feladatokat fog ellátni,

milyen költségvetési kihatással. A Közgyűlés döntésének megfelelően tartalmazza a javaslat az átvevő gazdasági társaság egyesülés utáni szervezeti és működési szabályzatát is.

Szombathely Megyei Jogú Város Közgyűlése a 330/2015. (IX.16.) számú határozatában úgy döntött, hogy a Savaria REHAB-TEAM Szociális Szolgáltató és Foglalkoztatási Közhasznú Nonprofit Kft. Regionális Szociális Forrásközpont Közhasznú Nonprofit Kft-be történő beolvadását követően az átvevő gazdasági társaság egyesülés utáni cégneve: Fogyatékkal Élőket és Hajléktalanokat Ellátó Közhasznú Nonprofit Korlátolt Felelősségű Társaság.

Az előterjesztés 1. számú melléklete a Fogyatékkal Élőket és Hajléktalanokat Ellátó Közhasznú Nonprofit Kft. szakmai koncepcióját a költségvetési igényekkel, a 2. melléklet a gazdasági társaság szakmai programját, a 3. melléklet pedig a 2016. január 1. napjától hatályos szervezeti és működési szabályzatát tartalmazza.

Az előterjesztés mellékletei terjedelmükre tekintettel csak elektronikus formában kerülnek kiküldésre, melyek elérhetősége: [www.szombathely.hu/Közgyűlés/E-Közgyűlés / 2015](http://www.szombathely.hu/Közgyűlés/E-Közgyűlés%20/%202015).

Kérem a Tisztelt Közgyűlést, hogy az előterjesztést megtárgyalni, és a határozati javaslatról dönteni szíveskedjék.

**Szombathely, 2015. december „ ’’**

**/: Dr. Puskás Tivadar :/**

**Határozati javaslat**

**……../2015. (XII.10.) Kgy. számú határozat**

Szombathely Megyei Jogú Város Közgyűlése a Fogyatékkal Élőket és Hajléktalanokat Ellátó Közhasznú Nonprofit Kft. szakmai működésére vonatkozó javaslatát, szakmai programját, valamint szervezeti és működési szabályzatát, az előterjesztés melléklete szerinti tartalommal elfogadja.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

(A végrehajtásért felelős:

Dr. Horváthné Németh Klára, a Fogyatékkal Élőket és Hajléktalanokat Ellátó Közhasznú Nonprofit Kft. ügyvezetője,

Dr. Bencsics Enikő, az Egészségügyi és Közszolgálati Osztály vezetője)

**Határidő:** 2016. január 1.